
Vă înaintăm, alăturat, Raportul asupra proiectului de Lege pentru ratificarea Convenţiei Europene a Peisajului, adoptată la Florenţa, la 20 octombrie 2000, trimis Comisiei noastre pentru dezbatere şi avizare în fond, cu adresa nr.217 din 25 aprilie 2002. 

PRESEDINTE,

IOAN OLTEAN

RAPORT

asupra proiectului de Lege pentru ratificarea Convenţiei Europene a Peisajului, adoptată la Florenţa, la 20 octombrie 2000 



1. Cu adresa nr.217 din 25 aprilie 2002, Comisia pentru administraţie publică, amenajarea teritoriului şi echilibru ecologic a fost sesizată în vederea dezbaterii şi avizării în fond, cu proiectul de Lege pentru ratificarea Convenţiei Europene a Peisajului, adoptată la Florenţa, la 20 octombrie 2000. 



La întocmirea raportului  s-a avut în vedere:

· avizul Consiliului Legislativ nr.446 din 4.04.2002.

· avizul Comisiei juridice, de disciplină şi imunităţi cu nr.217 din 8.05.2002.



Proiectul de lege a fost dezbătut şi avizat în fond, în procedură obişnuită, în şedinţa din 14 mai 2002.



Prin proiectul de Leege pentru ratificarea Convenţiei Europene a Peisajului, adoptată la Florenţa, la 20 octombrie 2000 se urmăreşte luarea unor măsuri coordonate pentru adoptarea la nivel local, regional, naţional şi internaţional a unor politici şi măsuri de protecţie, gestiune şi amenajare a peisajelor europene, având în vedere toate peisajele „extraordinare şi obişnuite”, care determină calitatea cadrului de viaţă al populaţiilor, având drept scop reducerea sau eliminarea în decursul viitorilor ani, a tuturor ameninţărilor care există la ora actuală la adresa diversităţii biologice a peisajului. 



2. Proiectul de lege face parte din categoria legilor ordinare, potrivit dispoziţiilor art.74 alin.(2) din Constituţie. 



La dezbaterea proiectului a participat ca invitat, în conformitate cu prevederile art.51 şi 52 din Regulamentul Camerei Deputaţilor, domnul Octav Ianculescu – secretar de stat în Ministerul Apelor şi Protecţiei Mediului.



3. La lucrările Comisiei au fost prezenţi 25 deputaţi, din totalul de 26 membrii ai Comisiei.



Raportul Comisiei a fost adoptat cu unanimitate de voturi. 



In urma dezbaterii, în şedinţa din 14 mai 2002, Comisia propune admiterea fără modificări a proiectului de lege.

PREŞEDINTE,








SECRETAR, 



IOAN OLTEAN






KOVACS CSABA TIBERIU






Expert parlamentar:

Iulia Toader

